钦定古今图书集成/方舆汇编/边裔典/第104卷 > {{{2}}}
## 钦定古今图书集成/方舆汇编/边裔典/第104卷 > {{{2}}}

图考

按《三才图》：会登流眉国，选人作地主，椎髻，缠帛蔽身。
番王出座，名曰“登场。”众番拜罢同坐，交手抱两膊为
礼。

宋

### 真宗咸平 年风琶蛮遣使入贡

按：《宋史真宗本纪》不载。按《蛮夷传》：“风琶蛮，咸平初，
其王曩”遣使乌柏等、贡马五十七匹、素地红花娑
罗毯二，来贺即位。诏授曩。及进奉使等官，优赐遣
之。

### 景德三年十二月风琶蛮来贡

按《宋史真宗本纪》云云。按《蛮夷传》。景德三年。又遣
乌柏来贡。诏授曩。《归德》将军乌柏等四十六人第，
迁郎将、司阶、司戈。

宋

### 真宗景德元年五月蒲端国遣使来贡

按：《宋史真宗本纪》云云。

景德四年，蒲端国来贡。

按《宋史真宗本纪》云云。按《占城传》。“咸平景德中。蒲
端国主其陵数遣使来贡方物。及献红鹦鹉。”

### 大中祥符四年蒲端国来贡

按《宋史真宗本纪》，大中祥符四年二月壬戌，蒲端来
贡。按《占城传》：大中祥符四年，蒲端国主悉离琶大
遐至，亦以金版镌表来上。其使已絮汉上言，“伏见诏
旨给赐占城使鞍勒马、大神旗各二，乞如恩例。”有司
以蒲端在占城下，请赐杂彩小旗五，从之。

宋

### 神宗熙宁四年七月戊子层檀国来贡

按《宋史？神宗本纪》云云。按层檀本传：“层檀国在南
海傍城，距海二十里。熙宁四年始入贡。海道便风行
百六十日，经勿巡古林、三佛齐国，乃至广州。其王名
亚美罗亚眉兰，传国五百年，十世矣。人语音如大食
地。春冬暖，贵人以越布缠头，服花锦白㲲布。出入乘
象马，有奉禄。其法，轻罪杖，重罪死。谷有稻、粟、麦，食有鱼，‘畜有绵羊、山羊、沙牛、水牛、橐驼、马、犀、象。药有木香、
血竭、没药、硼砂、阿魏、薰陆。产真珠、玻璃、密沙华三酒’。”
交易用钱，官自铸，三分其齐，金、铜相半而银居一分，
禁民私铸。

### 元丰六年层檀国遣使再至颁赉如故事

按《宋史神宗本纪》不载。按《层檀本传》：“元丰六年，使
保顺郎将层伽尼再至，神宗念其绝远，诏颁赉如故
事，仍加赐白金二千两。”

宋

### 哲宗元祐四年邈黎国遣使入贡

按《宋史哲宗本纪》，元祐四年六月，邈黎国般次冷移
四抹栗迷等赍于阗国黑汗玉及其国蕃王表章来
贡。按邈黎本传：“邈黎国元祐四年，般次冷移四抹
栗迷等赍于阗国黑汗玉，并本国王表章来，有司以
其国未尝入贡，请视于阗条式，从之。”

宋

### 徽宗崇宁五年二月蒲甘国入贡

按《宋史徽宗本纪》云云。按蒲甘本传：蒲甘国，崇宁
五年遣使入贡，诏礼秩视注辇。尚书省言：“注辇役属
三佛齐国，熙宁中敕书以大背纸，缄以匣襆。今蒲甘
乃大国王，不可下视附庸小国，欲如大食、交趾诸国
礼，凡制诏并书以白背金花绫纸，贮以间金镀管籥，
用锦绢夹襆缄封以往。”从之。